ଭୁବନେଶ୍ବରଃ ମହାମାରୀ କରୋନା ପାଇଁ ସଭା, ସମିତି ଆୟୋଜନ ହୋଇପାରୁନାହିଁ । ଏପରି ସ୍ଥଳେ ବିଜେପି ଡ଼ିଜିଟାଲ ପ୍ଲାଟଫର୍ମ ମାଧ୍ୟମରେ ବିଭିନ୍ନ ନିର୍ବାଚନ ମଣ୍ଡଳୀରେ ଜନ ସମ୍ବାଦ ରାଲି ଆୟୋଜନ କରି ଲୋକଙ୍କୁ ଏକାଠି କରିବା ସହ ବିଭିନ୍ନ ସମସ୍ୟା ସମ୍ପର୍କରେ ଆଲୋଚନା କରାଯାଉଛି । ଶ୍ରୀ ପ୍ରଧାନ କହିଛନ୍ତି ଯେ ଆଗାମୀ ଦିନରେ ଯାଜପୁର ଜିଲ୍ଲାର କଳିଙ୍ଗନଗର ବିଶ୍ୱର ଇସ୍ପାତ ଉତ୍ପାଦନ କ୍ଷେତ୍ରରେ ବଡ଼ ପେଣ୍ଠସ୍ଥଳୀ ହେବ । ଏଠାରେ ଶିଳ୍ପାୟନର ନୂଆ ଅଧ୍ୟାୟ ସୃଷ୍ଟି ହେବା ପାଇଁ ମୋଦୀ ସରକାର ପ୍ରତିଶ୍ରୁତିବଦ୍ଧ । ଖଣିଜ ସମ୍ପଦର ବିକାଶ, ଶିଳ୍ପାୟନର ବୃଦ୍ଧି, ଚାଷ କାର୍ଯ୍ୟକୁ ଅଗ୍ରାଧିକାର ପ୍ରଦାନ କରିବା ଓ ସ୍ଥାନୀୟ ଅଞ୍ଚଳରେ ଯୁବକଙ୍କୁ ରୋଜଗାର ଦେବା ଦିଗରେ ପ୍ରଧାନମନ୍ତ୍ରୀ କାମ କରୁଛନ୍ତି । ବନ୍ଦ ହୋଇ ପଡ଼ିଥିବା ନୀଳାଚଳ ଇସ୍ପାତ ନିଗମ ଲିମିଟେଡ଼ର ପୁନରୁଦ୍ଧାର ଓ କାରଖାନାରୁ ଚଳଚଞ୍ଚଳ କରିବା ପାଇଁ ସେ ପ୍ରୟାସ କରିବେ ବୋଲି ପ୍ରତିଶ୍ରୁତି ଦେଇଛନ୍ତି । ଶ୍ରମିକ ଓ କର୍ମଚାରୀ ମାନଙ୍କ ମୁହଁରେ ହସ ଫୁଟାଇବା ପାଇଁ ସେ ଯଥାସାଧ୍ୟ ଉଦ୍ୟମ ଜାରି ରଖିଛନ୍ତି । ଚଣ୍ଡିଖୋଲ ଓ ଡ଼ୁବୁରି ରାସ୍ତାର ପ୍ରଶସ୍ତିକରଣ ସହ ଦ୍ୱିତୀୟ ବ୍ରାହ୍ମଣୀ ବ୍ରିଜର କାମ ଆରମ୍ଭ ପାଇଁ କେନ୍ଦ୍ରରୁ ଅର୍ଥ ମଞ୍ଜୁରୀ ସରିଛି । କିନ୍ତୁ କିଛି ଆଇନଗତ ଅସୁବିଧା ପାଇଁ ଏହି କାର୍ଯ୍ୟ ତ୍ୱରାନ୍ୱିତ ହୋଇ ପାରୁ ନଥିବାରୁ ସେ ଖୁବ୍ ଶୀଘ୍ର ।
ଏହାର ସମାଧାନର ରାସ୍ତା ବାହାର କରିବାର ପ୍ରତିଶ୍ରୁତି ଦେଇଛନ୍ତି । ଏହା ସହ କଳିଙ୍ଗନଗର ଅଞ୍ଚଳରେ ବନ୍ଦ ହୋଇପଡ଼ିଥିବା ସମସ୍ତ ଛୋଟବଡ଼ କାରଖାନା ଗୁଡ଼ିକୁ କାର୍ଯ୍ୟକ୍ଷମ କରିବା ପାଇଁ ଏବଂ କଳିଙ୍ଗନଗର କୁ ଷ୍ଟିଲ୍ ହବ୍ରେ ପରିଣତ କରିବା ପାଇଁ ମୋଦୀ ସରକାର ପ୍ରୟାସ ଆରମ୍ଭ କରିଛି ।ଏହାସହ ଜିଲ୍ଲା ସଭାପତି ଗୌତମ ରାୟଙ୍କ ଦାବିଥିବା ଯାଜପୁରକୁ ରେଳ ସଂଯୋଗ, କୋରେଇ ନେତା ବିଶ୍ୱଜିତ୍ ନାୟକଙ୍କ ଦାବି ଯାଜପୁରରେ ରେଳୱେ ଡ଼ିଭିଜନ ପ୍ରତିଷ୍ଠା, ବ୍ୟାସନଗରରେ ଦ୍ୱିତୀୟ ଫ୍ଲାଏ ଓଭର ପ୍ରତିଷ୍ଠା ପାଇଁ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଉଦ୍ୟମ ଜାରି ରଖିଛନ୍ତି । ଏ ସବୁ ଦାବି ପୁରଣ ହୋଇପାରିଲେ ଯାଜପୁର ବା ନିଶ୍ଚିତ ଭାବେ ଉପକୃତ ହୋଇପାରିବେ । ତେବେ ଯାଜପୁରକୁ ମୋଦୀ ସରକାର ଗୁରୁତ୍ୱ ଦେଉଥିବା କଥା ଏଥିରୁ ପ୍ରମାଣିତ ହୋଇପାରେ । କେନ୍ଦ୍ରମନ୍ତ୍ରୀ କାର୍ଯ୍ୟକର୍ତ୍ତା ମାନଙ୍କୁ ଆହ୍ୱାନ କରିଛନ୍ତି ବିଗତ ବର୍ଷ ମାନଙ୍କରେ ମୋଦୀ ସରକାରରେ ଉପଲବ୍ଧ ଜନକଲ୍ୟାଣ ଯୋଜନାକୁ ଘରେ ଘରେ ପହଞ୍ଚାଇବା ପାଇଁ ମାସ୍କ ପିନ୍ଧିବା ସହ ସର୍ବସାଧାରଣରେ ସାମାଜିକ ଦୂରତା ପାଳନ କରିବା ପାଇଁ ପରାମର୍ଶ ଦେଇଛନ୍ତି ।
